*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 18ης Μαρτίου 1981

περί χορηγήσεως χρηματικής συνδρομής εντός του πλαισίου των θεσπισθέντων συμπληρωματικών μέτρων υπέρ του Ηνωμένου Βασιλείου (south west of England)

(Το κείμενο στην αγγλική γλώσσα είναι το μόνο αυθεντικό)

(81/199/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 2744/80 του Συμβουλίου της 27ης Οκτωβρίου 1980 περί θεσπίσεως συμπληρωματικών μέτρων υπέρ του Ηνωμένου Βασιλείου (1),

Εκτιμώντας:

ότι, σύμφωνα με τις διατάξεις του άρθρου 4 του εν λόγω κανονισμού (ΕΟΚ) αριθ. 2744/80 το Ηνωμένο Βασίλειο παρουσίασε ένα ειδικό πρόγραμμα για τη Νοτιοδυτική Αγγλία·

ότι το ποσό της κοινοτικής χρηματικής συνεισφοράς που θα χορηγηθεί στα υποπρογράμματα που περιλαμβάνονται σ αυτό το ειδικό πρόγραμμα και δύναται να επιλεγούν σύμφωνα με το άρθρο 3 του εν λόγω κανονισμού, και τα οποία αξίζουν να ληφθούν υπόψη και προσδιορίζονται στο παράρτημα, θα έπρεπε να ανέρχεται αντιστοίχως σε

Σιδηρόδρομοι 30 %

Ύδατα και αποχετεύσεις 30 %

Τηλεπικοινωνίες 30 %

των καταβολών που έγιναν και προβλέπονται από τις δημόσιες αρχές του Ηνωμένου Βασιλείου για το οικονομικό έτος που αρχίζει την 1η Απριλίου 1980·

ότι τα αναφερόμενα υποπρογράμματα πληρούν τις προϋποθέσεις τις οποίες απαιτεί ο εν λόγω κανονισμός για την χορήγηση μιας χρηματικής συνδρομής·

ότι τα μέτρα που λαμβάνονται με την παρούσα απόφαση είναι σύμφωνα με τη γνώμη της επιτροπής που προβλέπεται στο άρθρο 7 παράγραφος 1 του εν λόγω κανονισμού,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Χρηματική συνμδρομή ύψους 28,14 εκ. ECU παρέχεται στα υποπρογράμματα που προβλέπονται στο ειδικό πρόγραμμα για τη Νοτιοδυτική Αγγλία και αναφέρονται στο παράρτημα. Το χορηγούμενο σε κάθε υποπρόγραμμα ποσό αναφέρεται στο ίδιο παράρτημα.

Το ποσό αυτό καταλογίζεται στις πιστώσεις που είναι εγγεγραμμένες γι' αυτόν το σκοπό στον προϋπολογισμό του 1981.

Άρθρο 2

Η παρούσα απόφαση απευθύνεται στο Ηνωμένο Βασίλειο.

Έγινε στις Βρυξέλλες, στις 18 Μαρτίου 1981.

Για την 'Επιτροπή

Antonio GIOLITTI

Μέλος της Επιτροπής

(1) ΕΕ αριθ. L 284 της 29. 10. 1980, σ. 4.

ΠΑΡΑΡΤΗΜΑ

ΕΙΔΙΚΟ ΠΡΟΓΡΑΜΜΑ ΓΙΑ ΤΗ ΝΟΤΙΟΔΥΤΙΚΗ ΑΓΓΛΙΑ

1. ΥΠΟΠΡΟΓΡΑΜΜΑ: ΟΔΙΚΟ ΔΙΚΤΥΟ

Καταβολές που έγιναν και προβλέπονται από τις δημόσιες αρχές του Ηνωμένου

Βασιλείου για την περίοδο από 1ης Απριλίου 1980 μέχρι 31ης Μαρτίου 1981: 11,04 εκ. ECU

Άλλες κοινοτικές χρηματικές συνδρομές που έχουν χορηγηθεί (1):

ΕΤΠΑ -

ΕΤΕ -

Διοικήσεις επιφορτισμένες με τη δαπάνη: British Rail

Απόφαση χορηγήσεως: 30 %

3,31 εκ. ECU

2. ΥΠΟΠΡΟΓΡΑΜΜΑ: ΣΙΔΗΡΟΔΡΟΜΟΙ

Καταβολές που έγιναν και προβλέπονται από τις δημόσιες αρχές του Ηνωμένου

Βασιλείου για την περίοδο από 1ης Απριλίου 1980 μέχρι 31ης Μαρτίου 1981: 34,94 εκ. ECU

Άλλες κοινοτικές χρηματικές συνδρομές που έχουν χορηγηθεί (1):

ΕΤΠΑ Max 30 %

ΕΤΕ Max 50 % του 50 % του υποπρογράμματος Max 25 %

Διοικήσεις επιφορτισμένες με τη δαπάνη: South-West Water Authority

Απόφαση χορηγήσεως: 30 %

10,48 εκ. ECU

3. ΥΠΟΠΡΟΓΡΑΜΜΑ: ΤΗΛΕΠΙΚΟΙΝΩΝΙΕΣ

Καταβολές που έγιναν και προβλέπονται από τις δημόσιες αρχές του Ηνωμένου

Βασιλείου για την περίοδο από 1ης Απριλίου 1980 μέχρι 31ης Μαρτίου 1981: 47,82 εκ. ECU

Άλλες κοινοτικές χρηματικές συνδρομές που έχουν χορηγηθεί (1):

ΕΤΠΑ Max 30 % το16,9 % του υποπρογράμματος 2,1 %

ΕΤΕ -

Διοικήσεις επιφορτισμένες με τη δαπάνη: Post Office

Απόφαση χορηγήσεως: 30 %

14,35 εκ. ECU

(1) Οι αριθμοί οι σχετικοί με τις ενισχύσεις του ΕΤΠΑ αναφέρονται επί των δεσμεύσεων και οι σχετικοί με τα δάνεια της ΕΤΕ επί του συνόλου της συμβάσεως. Ως εκ τούτου, δεν είναι δυνατό ν' αποκατασταθεί μία πλήρης αντιστοιχία μεταξύ αυτών των ποσών, που μπορεί να αναφέρονται σε επενδύσεις που συνήθως πραγματοποιούνται σε περίοδο μερικών ετών, και των ετησίων βρετανικών δαπανών του ειδικού προγράμματος, έστω και αν οι δαπάνες αυτές αναφέρονται εν μέρει στις εν λόγω επενδύσεις.